Presuda Suda (šesto vijeće) od 21. listopada 2020. – ESB/Estate of Espírito Santo Financial Group
(Predmet C-396/19 P)(1)
„Žalba – Odluka 2004/258/EZ – Članak 4. stavak 1. točka (a) – Protokol o Statutu Europskog sustava središnjih banaka i Europske središnje banke (ESB) – Članak 10. stavak 4. – Pristup dokumentima ESB-a – Odluka Upravnog vijeća – Povjerljivost sastanaka i vijećanja tijela ESB-a – Ishod vijećanja – Djelomično odbijanje pristupa – Povreda zaštite javnog interesa – Obveza obrazlaganja”
1.      Institucije Europske unije – Pravo javnosti na pristup dokumentima – Odluka Europske središnje banke 2004/258 – Izuzeća od prava na pristup dokumentima – Zaštita javnog interesa – Povjerljivost vijećanja tijela odlučivanja – Odbijanje pristupa odluka upravnog vijeća i zapisnika o njima – Obveza obrazlaganja – Doseg – Obrazloženje ograničeno na pozivanje na predmetnu iznimku
(Odluka Europske središnje banke 2004/258, uv. izj. 3. i čl. 4. st. 1. t. (a); Protokol o statutu Europskog sustava središnjih banaka i Europske središnje banke, čl. 10. st. 4.)
(t. 40., 42.-46., 53.)
2.      Akti institucija – Obrazloženje – Obveza – Doseg
(čl. 296., 2. podst. UFEU-a)
(t.41.)
3.      Institucije Europske unije – Pravo javnosti na pristup dokumentima – Odluka Europske središnje banke 2004/258 – Izuzeća od prava na pristup dokumentima – Zaštita javnog interesa – Povjerljivost vijećanja tijela odlučivanja – Ovlast objave predmetnog tijela
(Odluka Europske središnje banke 2004/258, uv. izj. 3. i čl. 4. st. 1. t. (a) i čl. 7. st. 1.; Protokol o statutu Europskog sustava središnjih banaka i Europske središnje banke, čl. 10. st. 4.)
(t. 50.-52.)
Izreka
1.
Ukida se točka 1. izreke presude Općeg suda Europske unije od 13. ožujka 2019., Espírito Santo Financial Group/ESB (T-730/16, neobjavljena, EU:T:2019:161), u dijelu u kojem je Opći sud poništio odluku Europske središnje banke (ESB) od 31. kolovoza 2016. o djelomičnom odbijanju pristupa određenim dokumentima koji se odnose na njezinu odluku od 1. kolovoza 2014. koja se tiče Banco Espírito Santo SA, u dijelu u kojem mu je ESB tom odlukom odbio pristup iznosu kredita navedenom u izvacima iz zapisnika o odluci Upravnog vijeća ESB-a od 28. srpnja 2014.
2.
Ukida se točka 3. izreke presude Općeg suda Europske unije od 13. ožujka 2019., Espírito Santo Financial Group/ESB (T-730/16, neobjavljena, EU:T:2019:161), u dijelu u kojem je njome odlučeno o troškovima.
3.
U preostalom dijelu žalba se odbija.
4.
Tužba za poništenje koju je podnio Espírito Santo Financial Group SA, u stečaju, odbija se u dijelu u kojem se njome zahtijeva poništenje odluke Europske središnje banke (ESB) od 31. kolovoza 2016., o djelomičnom odbijanju pristupa određenim dokumentima koji se odnose na njezinu odluku od 1. kolovoza 2014. koja se tiče Banco Espírito Santo SA, u dijelu u kojem mu je ESB tom odlukom odbio pristup iznosu kredita navedenom u izvacima iz zapisnika o odluci Upravnog vijeća ESB-a od 28. srpnja 2014.
5.
Espírito Santo Financial Group SA, u stečaju, snosit će osim vlastitih i polovicu troškova Europske središnje banke u okviru prvostupanjskog postupka i u okviru ove žalbe.
6.
Europska središnja banka snosit će polovicu vlastitih troškova u okviru prvostupanjskog postupka i u okviru ove žalbe.
1 SL C 319 od 23.9.2019.